ร้านบ้านสีขาวเล็กๆ แค่รสชาติไม่เล็ก ร้านนี้เป็นร้านที่ขึ้นชื่อเรื่องเค้ก วันนี้มีโอกาสมาลำปางเลยได้มาลองชิม ตอนมาถึงฝนตกหนักมาก ทางร้านเอาร่มมารอรับที่รถเลย พอเข้าไปที่ร้าน คนเยอะเต็มร้าน เหลือที่สุดท้ายพอดี วันนี้ตั้งใจมากินเค้กโดยเฉพาะ แต่พอเห็นเมนูยำแซลมอน ไม่รอช้ารีบสั่งทันที รสชาติยำแซลมอนใช้ได้เลย ปลาค่อนข้างสด รสชาติน้ำยำแซ่บผ่านค่ะ มาดูเมนูของหวานกันบ้าง สั่งมาชิมสองอย่าง เป็นเมนูขึ้นชื่อของทางร้านเลย นั้นคือ
Notredame Chocolate Lava 89 บาท เมนูนี้ให้ 5 ดาวเลย อร่อยค่ะ ตัวช็อคโกแลตไม่หวานมาก เพราะเป็นดาร์คช็อคโกแลต พอเราตักกินไปเรื่อยๆ ตรงกลางจะเป็นช็อคโกแลตลาวาไหลออกมา ชอลรสชาติช็อคโกแลตแบบนี้มาก เนื้อเค้กก็นุ่มลิ้น
Teddy Dutbie Chocolate 89 บาท เค้กหน้าหมี ที่ใครมาก็ต้องสั่ง ช็อคโกแลตอร่อย  แต่เค้กน้องหมีตัวนี้ จะออกหวานกว่าตัวแรก เหมือนเป็นช็อคโกแลตนม อร่อยเช่นกัน
ส่วนน้ำสั่ง
สตอเบอรี่ชีสเค้ก อร่อย เข้มข้นดีมาก กินเข้าไปรู้สึกอ้วนเลยทันที ใส่เครื่องค่อนข้างเยอะ ดูดเพลินดี ผ่านเช่นกัน
แอปเปิ้ลโซดา มาตรฐานทั่วไป
โดยรวมชอบมากค่ะ เค้กอร่อย บรรยากาศร้านดี บริการก็ดี มารอบหน้าก็มากินอีกแน่นอน